ล้วน เวกชาลิกานน

ล้วน เวกชาลิกานน เป็นอดีตสมาชิกสภาผู้แทนราษฎรจังหวัดนครปฐม 4 สมัย อดีตเลขาธิการพรรคธรรมาธิปัตย์ (พ.ศ. 2498) และพรรคสัมมาชีพ-ช่วยชาวนา

ประวัติ 
นายล้วน เกิดเมื่อวันที่ 14 เมษายน พ.ศ. 2450 

นายล้วน ได้รับเลือกตั้งเป็นสมาชิกสภาผู้แทนราษฎรจังหวัดนครปฐมครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ต่อมาเขาได้ร่วมกับร้อยตำรวจเอก เปี่ยม บุณยะโชติ เลขานุการจอมพล ป.พิบูลสงคราม ยื่นจดทะเบียนก่อตั้งพรรคธรรมาธิปัตย์ ต่อปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 7 ธันวาคม พ.ศ. 2498 และนายล้วนดำรงตำแหน่งเลขาธิการพรรค  ซึ่งนำทีมสมาชิกลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ซึ่งพรรคธรรมาธิปัตย์ได้รับเลือกตั้งจำนวน 9 ที่นั่ง และเขาก็ได้รับเลือกตั้งในครั้งนั้นด้วย

เขาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 โดยไม่สังกัดพรรคการเมือง หลังจากนั้นนักการเมืองก็ต้องยุติบทบาทลงไปเป็นระยะเวลานาน นับตั้งแต่การรัฐประหารขึ้นในวันที่ 20 ตุลาคม พ.ศ. 2501 ยาวนานจนถึงปี พ.ศ. 2511 สภาร่างรัฐธรรมนูญใช้เวลาในการร่างรัฐธรรมนูญจนแล้วเสร็จและนำขึ้นทูลเกล้าทูลกระหม่อมถวายเพื่อทรงลงพระปรมาภิไธยเมื่อวันที่ 22 กุมภาพันธ์ พ.ศ. 2511 นายล้วนจึงได้ร่วมกับพระช่วงเกษตรศิลปการ ตั้งพรรคการเมืองชื่อว่า "พรรคสัมมาชีพ-ช่วยชาวนา และเขาดำรงตำแหน่งเลขาธิการพรรค และนายล้วน เป็นสมาชิกสภาผู้แทนราษฎรเพียงคนเดียวของพรรคสัมมาชีพ-ช่วยชาวนา ที่ชนะการเลือกตั้ง

หลังจากนั้นในปี พ.ศ. 2518 ได้ร่วมเป็นกรรมการบริหารพรรคสังคมชาตินิยม

เครื่องราชอิสริยาภรณ์

อ้างอิง 

นักการเมืองไทย
สมาชิกสภาผู้แทนราษฎรจังหวัดนครปฐม
พรรคธรรมาธิปัตย์ (พ.ศ. 2498)
พรรคสัมมาชีพ-ช่วยชาวนา
พรรคสังคมชาตินิยม
ผู้ได้รับเครื่องราชอิสริยาภรณ์ ต.ม.